Chris & Verena se strand troue - Mooi Troues
Chris en Verena was ses jaar saam toe hulle in Desember 2012 verloof geraak het. Chris het Verena geneem na 'n woud in Mosselbaai waar die mooiste groot bome en rivier is, een van Verena se liefdes, waar hy toe vir haar gevra het om sy vrou te word.
Die paartjie se informele see tema is heeltemal anders as die gewone, meer tradisionele troues en het by De Vette Mossel in Grootbrak plaasgevind. 'n Besonderse trou venue vir 'n lekker plat op die aarde troue. Loer bietjie na die troue vir inspirasie as jy 'n lekker plat-op-die-aarde see troue wil hou. Dankie Tertius Gous vir die pragtige foto's.
Wat het jou troue ekstra spesiaal gemaak?
Wel, die belangrikste ding wat my troudag spesiaal gemaak het, was dat ek getrou het met my beste vriend met ons tone in die sand en die see agter ons. Verder was dit vir my baie spesiaal om die dag wat vir ons so belangrik en intiem was, te deel met ongelooflike vriende en geliefdes
Moenie stres oor die klein dingetjies nie, dit vat baie van die 'magic' weg. Daar is altyd 'n paar dinge wat skeefloop, onthou waaroor die dag gaan en geniet elke oomblik.